en en en en en en en en en en id su en en en en en su en en en en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu en gu en gu en en en en
Collector orders to stop encroachment of govt land orders BHADA to fence area - Kutch Khabar
click here to go to advertiser's link
ભુજની પ્રાચીન તલાવડી બચી ગઈ! કલેક્ટરે કારસો નિષ્ફળ બનાવી ફેન્સીંગ કરવા આપી સૂચના
કચ્છખબરડૉટકોમ, ભુજઃ ભુજના ત્રિમંદિર સામે આવેલી પાર્વતીરાઈ તલાવડી પૂરી જમીન ડેવલોપ કરી રોકડી કરી લેવાના કારસાને અંતે વહીવટી તંત્રએ વિફળ બનાવ્યો છે. રાજાશાહી યુગની આ તલાવડી પૂરવાના પ્રયાસો શરૂ થતાં ‘કચ્છજે કારાયલજો કેકારવ’ નામની સંસ્થાએ તેનો વિરોધ કર્યો હતો. આ મામલે જાગૃત નાગરિકોએ પડદા પાછળ રહી ગાંધીનગર અને છેક પીએમઓ સુધી પણ અંગત સ્તરે રજૂઆત કરી હતી.
બીજી તરફ, મામલાની ગંભીરતા પારખીને જિલ્લા કલેક્ટર રેમ્યા મોહને તપાસ કરતાં પ્રથમ દ્રષ્ટિએ જ સ્પષ્ટ થઈ ગયું હતું કે આ પ્લોટ ખરેખર સરકારી ટ્રાવર્સ પૈકીનો ભાડાની માલિકીનો છે. કચ્છખબર સાથે વાત કરતાં કલેક્ટર રેમ્યા મોહને જણાવ્યું કે, જે પ્લોટ પૂરવાના પ્રયાસો થાય છે તે ભુજ વિસ્તાર વિકાસ સત્તા મંડળની માલિકીનો છે. જેથી તેમણે તત્કાળ અસરથી આ પ્લોટ પૂરવાની થઈ રહેલી કામગીરી બંધ કરાવવા નાયબ કલેક્ટરને આદેશ આપી ચોતરફ ફેન્સીંગ કરાવવા અને ભાડાનું બોર્ડ લગાડી દેવા સૂચના આપી છે. કરોડોની કિંમતનો આ પ્લોટ ‘સબ ભૂમિ ગોપાલ કી’ માનીને હડપ કરવાનું ષડયંત્ર રચાયું હતું. સૂત્રોના જણાવ્યા મુજબ ષડયંત્રમાં ડિસ્ટ્રીક્ટ લેન્ડ રેકર્ડઝ ઈન્સ્પેક્ટર કચેરીના ભ્રષ્ટ કર્મચારીઓને ફોડીને ક્યાંકના સર્વે નંબર ક્યાંક બેસાડી જમીન હડપ કરવાનું સેટીંગ ગોઠવાયું હતું. પણ તંત્રએ લાલ આંખ કરતાં જ રિવોલ્વર લઈને સ્થળ પર બેસતા તત્ત્વો પણ ભાગી છૂટ્યાં છે.
સોશિયલ મિડીયામાં શરૂ થયેલો વિરોધ રંગ લાવ્યો
બળજબરીપૂર્વક પાર્વતીરાઈ તલાવડીને પૂરવાના શરૂ થયેલા પ્રયાસો સામે સોશિયલ મિડીયામાં પણ વિરોધ શરૂ થયો હતો. ભુજના પબુ ગઢવી 'પુષ્પ ' નામના એક કવિએ 'સરકાર મૌન છે' ના શીર્ષક હેઠળ લખેલું ચોટદાર કાવ્ય સોશિયલ મિડીયામાં ખૂબ વાયરલ થયું હતું. આવો માણીએ આક્રોશને વાચા આપતી એ કાવ્યરચનાને
પૂરાય છે તળાવ, સરકાર મૌન છે,
રૈયત કરે છે રાવ, સરકાર મૌન છે.
ખામોશ શાસકો છે, વિપક્ષ અંધ છે,
કોનો હશે  પ્રભાવ? સરકાર મૌન છે.
હે ભૂજ, તારા વક્ષ ઉપર થાય છે સતત,
ભૂમાફિયાના  ઘાવ,  સરકાર  મૌન છે.
ક્યાંથી હવે તું ઓગને પ્યારા હમીરસર ?
અટકી ગઈ છે 'આવ',  સરકાર મૌન છે.
વાંધા   ઉઠાવનારા  ભેગા  ભળી ગયા,
બદલાયા હાવભાવ ,  સરકાર  મૌન છે.
રાજા જમીન આપી, બંધાવતા તળાવ,
આજે છે 'લાવ લાવ' ,સરકાર મૌન છે.
બૂઠા થયા છે બાણ, સરકારના  હવે,
થા પાર્થ ને ચઢાવ, સરકાર મૌન છે.
આ આલીયા ,માલીયા, જમાલીયા બધા,
ભેગા મળીને  ખાવ , સરકાર  મૌન  છે.
ખુદની ગલીને છોડી, હડકાયા  શ્વાનએ,
નાખ્યો અહીં પડાવ, સરકાર  મૌન  છે .
જયાં ખેતરોના ખેતરો ભેલે છે આખલા,
નજરે ચઢે છે  'વાવ' , સરકાર મૌન  છે.
જલસા કરી લો 'પુષ્પ ' વર્ષ ચાર છે પછી,
જનતા કહેશે, 'જાવ' ,   સરકાર  મૌન  છે
અંજારમાં શહીદોને અંજલિ આપવાના કાર્યક્રમ બાદ રતનાલના બે યુવકે છરીથી હુમલો કર્યો
માંડવીઃ 8 લાખનો ચેક પરત ફરવાની સજાઃ 1 વર્ષની કેદ ને 1 માસમાં દોઢી રકમ ચૂકવો
કચ્છમાં બે બાળકો સહિત વધુ ચાર જણાં સ્વાઈન ફ્લુના સકંજામાં
Videos   |   About   |   Advertise with us   |   Feedback   |   Contact
Copyright © 2016-2019 kutchkhabar.com - All Rights Reserved
Developed by : Enlacecode